། དེ་ཙམ་གྱི་རྒྱས་པ་བྱ་བའི་ལོང་སྐབས་མེད་
ན། བླ་མ་ནས་དགེ་འདུན་གྱི་བར་སྐྱབས་འགྲོའི་ཚིག་རྣམས་ཐར་ཆགས་སུ་ལན་
གསུམ་ཙམ་བྱ་ཞིང་བདུད་རྩི་འབེབ་སྦྱང་གི་དམིགས་པ་བྱ། དེ་ནས་སེམས་བསྐྱེད་
སྒོམ་ཚུལ་ནི། སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་བར་དུ་
བདག་ནི་སྐྱབས་སུ་མཆི། །བདག་གིས་སྦྱིན་སོགས་བགྱིས་པའི་ཚོགས་རྣམས་
ཀྱིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་ལན་མང་དུ་བརྗོད་ཅིང་
བྱང་ཆུབ་མ་ཐོབ་བར་དུ་ཐུན་མོང་མིན་པའི་སྐྱབས་འགྲོ་ནམ་ཡང་མི་གཏོང་བ་དང་།
སེམས་ཅན་འདི་ཐམས་ཅད་ཀྱི་དོན་དུ་བདག་གིས་སངས་རྒྱས་ཀྱི་གོ་འཕང་ངེས་པར་
བསྒྲུབ་པར་བྱའོ་སྙམ་དུ་དམ་འཆའ་ཞིང་འདུན་པ་ཤུགས་དྲག་བྱ། དེ་ལྟར་སེམས་
བསྐྱེད་ཤུགས་དྲག་བསྒོམས་པའི་མཐུས། །བླ་མ་ལྷ་ཚོགས་ཐམས་ཅད་ཐུགས་དགྱེས་
161

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ནས། །ཐུབ་པའི་དབང་པོའི་སྐུ་ལས་རང་འདྲ་ཞིག །རང་ལ་ཐིམ་པས་སྡིག་སྒྲིབ་
ཀུན་དག་ནས། །རང་ཉིད་བཅོམ་ལྡན་ཐུབ་པའི་དབང་པོར་གྱུར། །རང་གི་སྐུ་ལས་
འོད་ཟེར་ཕྱོགས་བཅུར་འཕྲོས། །མཁའ་མཉམ་(༥ན)སེམས་ཅན་རྣམས་ཀྱི་སྣོད་བཅུད་
ཀུན། །སྦྱངས་ནས་དག་པ་རབ་འབྱམས་ཉིད་དུ་གྱུར། །དེ་ལྟར་གྱུར་ལ་དགའ་བ་
སྒོམ་བྱེད་ཅིང༌། · །མཉམ་གཞག་དེ་ཡི་ངང་དུ་ཅི་ནུས་འཇོག །དེ་ནི་སེམས་བསྐྱེད་
འབྲས་བུ་ལམ་བྱེད་ཀྱི་ཚུལ་དུ་སྒོམ་པ། རྒྱལ་བ་ཙོང་ཁ་པ་ཆེན་པོ་ནས་གྲུབ་ཆེན་
དབེན་ས་པ་ཡབ་སྲས་ལ་བརྒྱུད་པའི་སྙན་བརྒྱུད་ཀྱི་མན་ངག་ཁྱད་པར་ཅན་ཞིག་
སྟེ། འདི་ལྟ་བུ་ལན་རེ་བསམས་ནའང་མདོ་སྔགས་གཉིས་ཀའི་ལམ་གྱི་གནད་ལ་
བག་ཆགས་ཆེན་པོ་ཐེབས་པར་འགྱུར་བས་ཤིན་ཏུ་གནད་ཆེའོ། །དེ་ནས་ཚད་མེད་
བཞི་སྒོམ་ཚུལ་ནི། བདག་དང་ཕ་མ་སེམས་ཅན་འདི་དག་རྣམས། །ཆགས་སྡང་
དབང་གིས་སྡུག་ལ་སྦྱར་བས་ན། །ཆགས་སྡང་མེད་པའི་བཏང་སྙོམས་ལྡན་གྱུར་
ཅིག །སེམས་ཅན་ཐམས་ཅད་རྟག་ཏུ་བདེ་གྱུར་ཅིག །འགྲོ་བའི་སྡུག་བསྔལ་མ་ལུས་
ཞི་གྱུར་ཅིག །འགྲོ་ཀུན་བདེ་བ་མཆོག་དང་བྲལ་མ་གྱུར། །དེ་དང་དེ་ལྟར་འགྱུར་
བར་བདག་གིས་བྱ། །དེ་ལྟར་བླ་མ་ལྷ་ཡིས་བྱིན་གྱིས་རློབས། །དེ་ལྟར་ཚད་མེད་
བཞི་བདུད་རྩི་འབེབ་སྦྱང་དང་བཅས་པ་བསྒོམས་ནས། ཁྱད་པར་གྱི་སེམས་བསྐྱེད་
སྒོམ་ཚུལ་ནི། ཁྱད་པར་མཁའ་མཉམ་སེམས་ཅན་ཐམས་ཅད་ཀྱི། །དོན་དུ་མྱུར་བ་
མྱུར་བར་སངས་རྒྱས་ཀྱི། །གོ་འཕང་ཐོབ་ཕྱིར་བླ་མའི་རྣལ་འབྱོར་གྱི། །སྒོ་ནས་བྱང་
ཆུབ་ལམ་རིམ་བསྒོམ་པར་བྱ། །ཁྱད་པར་གྱི་སེམས་བསྐྱེད་སྒོམ་ཚུལ་འདི་གནད་
ཤིན་ཏུ་ཆེ་བས་ལན་མང་དུ་བརྗོད་ཅིང་འདུན་པ་ཤུགས་དྲག་བྱ། སྦྱོར་བའི་ཆོས་
བཞི་ ་པ་ཚོགས་ཞིང་གསལ་གདབ་པ་ནི། བྱང་ཆུབ་(༥བ)ལམ་རིམ་ལ་ཆིག་སྒྲིལ་དུ་
བྱས་ནས་སྐྱོང་ཞིང་། ལྷག་པར་སྦྱོར་བའི་ཆོས་དྲུག་ལ་ནན་ཏན་དུ་བྱས་ནས་དལ་
བུས་བྱ་བའི་ལོང་ཡོད་པ་ཡིན་ན། སྐྱབས་ཡུལ་རྣམས་འོད་དུ་ཞུ་ནས་རང་ལ་ཐིམ་
པས་རྒྱུད་བྱིན་གྱིས་བརླབས་པའི་མོས་པ་དང་། དེ་ནས་ཚོགས་ཞིང་གོང་ལྟར་དལ་
162

བྱང་ཆུབ་ལམ་གྱི་རིམ་པའི་སྙིང་པོ་བསྡུས་པ་དངོས་གྲུབ་ཀུན་འབྱུང་།
བུས་གསལ་གདབ་ཅིང་མོས་པ་ཤུགས་དྲག་བྱེད། དེ་ཙམ་གྱི་ལོང་མེད་ན་སྔར་གྱི་
སྐྱབས་ཡུལ་རྣམས་མ་བསྡུས་པར་དེ་ག་ཚོགས་ཞིང་དུ་གསལ་བར་དམིགས་ནས་
:
བསྐྱང་ཆོག་པར་གསུང་། སྤྱན་འདྲེན་ཁྲུས་གསོལ་རེ་བྱས་ན་མོས་པ་བརྟན་པ་དང་
གྲིབ་དང་ནད་གདོན་ཉེར་འཚེ་ཞི་བ་དང༌། ལམ་རིམ་གྱི་དམིགས་རྣམ་སྐྱོང་བ་ལ་
བློ་གསལ་བ་སོགས་ཁྱད་ཆེ་བས། འདི་ལྟར། མ་ལུས་སེམས་ཅན་ཀུན་གྱི་མགོན་
གྱུར་ཅིང༌། །བདུད་སྡེ་དཔུང་བཅས་མི་བཟད་འཇོམས་མཛད་ལྷ། །དངོས་རྣམས་
མ་ལུས་ཡང་དག་མཁྱེན་གྱུར་པའི། །བཅོམ་ལྡན་འཁོར་བཅས་གནས་འདིར་གཤེགས་
སུ་གསོལ། །བཅོམ་ལྡན་བསྐལ་པ་གྲངས་མེད་དུ་མ་རུ། །འགྲོ་ལ་བརྩེ་ཕྱིར་ཐུགས་
རྗེ་རྣམ་སྦྱངས་ཤིང་། །སྨོན་ལམ་རྒྱ་ཆེན་དགོངས་པ་ཡོངས་རྫོགས་པ། །ཁྱེད་བཞེད་
འགྲོ་དོན་མཛད་དུས་འདི་ལགས་ན། །དེ་ཕྱིར་ཆོས་དབྱིངས་ཕོ་བྲང་ལྷུན་གྲུབ་
ནས། །རྫུ་འཕྲུལ་བྱིན་རླབས་སྣ་ཚོགས་སྟོན་མཛད་ཅིང༌། །མཐའ་ཡས་སེམས་ཅན་
ཚོགས་རྣམས་བསྒྲལ་བྱའི་ཕྱིར། །ཡོངས་དག་འཁོར་བཅས་གནས་འདིར་གཤེགས་
སུ་གསོལ། །ཁྲུས་ཀྱི་ཁང་པ་ཤིན་ཏུ་དྲི་ཞིམ་པ། །ཤེལ་གྱི་ས་གཞི་གསལ་ཞིང་འཚེར་
བ་བསྟར། །རིན་ཆེན་འབར་བའི་ཀ་བ་ཡིད་འོང་ལྡན། །མུ་ཏིག་འོད་ཆགས་(༦ན)
བླ་རེ་བྲེས་པ་དེར། །དེ་བཞིན་གཤེགས་དང་དེ་ཡི་སྲས་རྣམས་ལ། །རིན་ཆེན་བུམ་
པ་མང་པོ་སྤོས་ཀྱི་ཆུ། །ཡིད་འོང་ལེགས་པར་བཀང་བ་གླུ་དང་ནི། །རོལ་མོར་བཅས་
པ་དུ་མས་སྐུ་ཁྲུས་གསོལ། །རྒྱལ་བའི་སྐུ་ལ་འགྱུར་བ་མི་མངའ་ཡང་། །སེམས་ཅན་
ལུས་ཀྱི་སྒྲིབ་པ་སྦྱང་སླད་དུ། །རྒྱལ་བའི་སྐུ་ལ་ཁྲུས་ཆབ་འདི་གསོལ་བས། །སེམས་
ཅན་ལུས་ཀྱི་སྒྲིབ་པ་དག་གྱུར་ཅིག །རྒྱལ་བའི་གསུང་ལ་འགག་པ་མི་མངའ་
ཡང་། །སེམས་ཅན་ངག་གི་སྒྲིབ་པ་སྦྱང་སླད་དུ། །རྒྱལ་བའི་གསུང་ལ་ཁྲུས་ཆབ་
འདི་གསོལ་བས། །སེམས་ཅན་ངག་གི་སྒྲིབ་པ་དག་གྱུར་ཅིག །རྒྱལ་བའི་ཐུགས་ལ་
འཁྲུལ་བ་མི་མངའ་ཡང་། །སེམས་ཅན་ཡིད་ཀྱི་སྒྲིབ་པ་སྦྱང་སླད་དུ། །རྒྱལ་བའི་
ཐུགས་ལ་ཁྲུས་ཆབ་འདི་གསོལ་བས། །སེམས་ཅན་ཡིད་ཀྱི་སྒྲིབ་པ་དག་གྱུར་ཅིག །དེ་
;
163

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
Z
དག་སྐུ་ལ་མཚུངས་པ་མེད་པའི་གོས། །གཙང་ལ་དྲི་རབ་བསྒོས་པས་སྐུ་ཕྱིའོ། །དེ་
ནས་དེ་ལ་ཁ་དོག་ལེགས་བསྒྱུར་བའི། །ན་བཟའ་ཤིན་ཏུ་དྲི་ཞིམ་དམ་པ་
འབུལ། །བཅོམ་ལྡན་འདིར་ནི་བྱོན་པ་ལེགས། །བདག་ཅག་བསོད་ནམས་སྐལ་བར་
ལྡན། །ཇི་སྲིད་མཆོད་པ་བདག་བགྱིད་ན། །དེ་སྲིད་བཅོམ་ལྡན་བཞུགས་སུ་གསོལ། །
སྦྱོར་བའི་ཆོས་ལྔ་པ་བསག་སྦྱང་གི་གནད་བསྡུས་པ་ཡན་ལག་བདུན་པ་མཎྜལ་
དང་བཅས་པ་འབུལ་བ་ནི། རྒྱས་པར་བྱ་བའི་ལོང་ཡོད་ཚེ་བྱང་ཆུབ་ལམ་གྱི་རིམ་
པའི་བླ་མ་བརྒྱུད་པ་རྣམས་ལ་ཕྱག་འཚལ་ཞིང་། ཁྱད་པར་ཇི་སྙེད་སུ་དག་ནས་བྱང་
ཆུབ་ཕྱིར་བསྔོའོ། །ཞེས་པའི་བར་བཟང་སྤྱོད་ནས་འབྱུང་བའི་(༦བ)ཡན་ལག་བདུན་
པ་དང་། བཤགས་པའི་མཚམས་སུ་ལྟུང་བཤགས་དང༌། སྤྱི་བཤགས་སོགས་འདོན་
ཞིང་ཕྱག་འཚལ། དེ་ཙམ་གྱི་ལོང་མེད་ན་མདོར་བསྡུས་བྱ་ཚུལ་ནི། རབ་འབྱམས་
གསུང་རབ་ཀུན་ལ་བལྟ་བའི་མིག །སྐལ་བཟང་ཐར་པར་བགྲོད་པའི་འཇུག་ངོགས་
38 , 【
23{ ¢8!,
,、9༡
མཆོག །བརྩེ་བས་བསྐྱོད་པའི་ཐབས་མཁས་མཛད་པ་ཡིས། །གསལ་མཛད་བཤེས་
གཉེན་རྣམས་ལ་གུས་ཕྱག་འཚལ། །རྒྱ་ཆེན་སྤྱོད་པའི་བརྒྱུད་ལ་ཕྱག་འཚལ་ལོ། །ཟབ་
མོ་ལྟ་བའི་བརྒྱུད་ལ་ཕྱག་འཚལ་ལོ། །ཉམས་ལེན་བྱིན་རླབས་བརྒྱུད་ལ་ཕྱག་འཚལ་
ལོ། །བརྒྱུད་པའི་བླ་མ་རྣམས་ལ་ཕྱག་འཚལ་ལོ། །རིན་ཆེན་མཆོག་གསུམ་ཕྱག་འོས་
ཐམས་ཅད་ལ། །དེ་ཡི་གྲངས་དང་མཉམ་པའི་ལུས་སྤྲུལ་ཏེ། །དད་མོས་བསྟོད་
དབྱངས་དང་བཅས་གུས་ཕྱག་འཚལ། །དངོས་བཤམས་ཡིད་སྤྲུལ་མཆོད་ཚོགས་
མ་ལུས་འབུལ། །ནོངས་པ་ཀུན་བཤགས་དགེ་ལ་རྗེས་ཡི་རང༌། །ཟབ་རྒྱས་ཆོས་
འཁོར་བསྐོར་ཞིང་བརྟན་པར་བཞུགས། །དུས་གསུམ་རྣམ་དཀར་བྱང་ཆུབ་ཆེན་
Kho
པོར་བསྔོ། །དེ་ནས་དམིགས་པ་གསལ་བར་བྱས་ནས་མཎྜལ་རྒྱས་པ་འབུལ། བསྡུ་
ན། ས་གཞི་སྤོས་ཀྱིས་བྱུགས་ཤིང་མེ་ཏོག་བཀྲམ། །རི་རབ་གླིང་བཞི་ཉི་ཟླས་བརྒྱན་
པ་འདི། །སངས་རྒྱས་ཞིང་དུ་དམིགས་ཏེ་དབུལ་བར་བགྱི། །འགྲོ་ཀུན་རྣམ་དག་
ཞིང་ལ་སྤྱོད་པར་ཤོག །བཤེས་གཉེན་ལ་མ་གུས་པ་ནས་བཟུང་སྟེ་བདག་གཉིས་
164

བྱང་ཆུབ་ལམ་གྱི་རིམ་པའི་སྙིང་པོ་བསྡུས་པ་དངོས་གྲུབ་ཀུན་འབྱུང༌།
སུ་མཚན་མར་འཛིན་པའི་བར་གྱི་ཕྱིན་ཅི་ལོག་གི་བློ་སྣ་མཐའ་དག་འགག་པ་དང༌།
བཤེས་གཉེན་ལ་གུས་པ་སོགས་ཕྱིན་ཅི་མ་ལོག་པའི་བློ་སྣ་མཐའ་དག་བདེ་བླག་ཏུ་
9G|
H༡ ! (yD) 2)
སྐྱེ་བ་དང་། རྐྱེན་ཕྱི་ནང་གི་བར་གཅོད་(༧ན)ཐམས་ཅད་ཉེ་བར་ཞི་བར་བྱིན་གྱིས་
བརླབ་ཏུ་གསོལ། ཞེས་ལན་གསུམ་གསོལ་བ་གདབ་བོ། །
སྦྱོར་བའི་ཆོས་དྲུག་པ་གསོལ་བ་འདེབས་པ་མན་ངག་བཞིན་རྒྱུད་དང་འདྲེས་
ངེས་པར་བྱ་བ་ནི། རྒྱས་པར་ན་ལམ་རིམ་གསོལ་འདེབས་ལམ་མཆོག་སྒོ་འབྱེད་
ཡོངས་རྫོགས་འདོན་ཞིང་གསོལ་འདེབས་ལན་གཉིས་གཉིས་བདུད་རྩི་འབེབ་སྦྱང་
དང་བཅས་དལ་བུས་བྱ། མདོར་བསྡུས་བྱ་ཚུལ་ནི། དཔལ་ལྡན་རྩ་བའི་བླ་མ་རིན་
པོ་ཆེ། །བདག་གི་སྤྱི་བོར་པདྨོའི་གདན་བཞུགས་ལ། །བཀའ་དྲིན་ཆེན་པོའི་སྒོ་ནས་
རྗེས་བཟུང་སྟེ། །སྐུ་གསུང་ཐུགས་ཀྱི་དངོས་གྲུབ་སྩལ་དུ་གསོལ། །ཐུབ་པའི་དབང་
པོ་མི་ཕམ་འཇམ་པའི་དབྱངས། །རྒྱ་ཆེན་སྤྱོད་དང་ཟབ་མོ་ལྟ་བ་དང་། །ཉམས་
ལེན་སྙན་བརྒྱུད་གདམས་པ་སྩོལ་མཛད་པའི། །རྒྱུད་ལྡན་བླ་མ་རྣམས་ལ་གསོལ་
བ་འདེབས། །བཤད་སྒྲུབ་གདམས་པའི་མཆོག་མངའ་ཨ་ཏི་ཤ །བཀའ་གདམས་
བསྟན་པའི་མེས་པོ་འབྲོམ་སྟོན་རྗེ། །རྣལ་འབྱོར་རྣམ་བཞི་སྐུ་མཆེད་གསུམ་ལ་
སོགས། །བཀའ་གདམས་བླ་མ་རྣམས་ལ་གསོལ་བ་འདེབས། །རྒྱལ་བ་ཀུན་དངོས་
རྗེ་བཙུན་ཙོང་ཁ་པ། །འཇམ་དཔལ་རྒྱ་མཚོ་མཁས་གྲུབ་སྐུ་མཆེད་དང་། །དྷརྨཱ་བཛྲ་
དབེན་ས་ཡབ་སྲས་དང༌། །བློ་བཟང་ཆོས་རྒྱན་རྣམས་ལ་གསོལ་བ་འདེབས། །དྲུང་
པ་ཡབ་སྲས་དགེ་ལེགས་རྒྱ་མཚོའི་དཔལ། །བྱ་བྲལ་གྲུབ་པའི་དབང་ཕྱུག་དམ་པ་
དང་། །ལམ་བཟང་གསལ་མཛད་བྱམས་མགོན་བླ་མ་རྗེ། །ཐུབ་བསྟན་གསལ་
མཛད་རྣམས་ལ་གསོལ་བ་འདེབས། །སྐྱབས་གསུམ་(༧བ)ཀུན་འདུས་བླ་མ་རྡོ་རྗེ་
འཆང་། །གང་ལ་གང་འདུལ་བཤེས་གཉེན་ཚུལ་བཟུང་ནས། །མཆོག་དང་ཐུན་མོང་
དངོས་གྲུབ་སྩོལ་མཛད་པའི། །དྲིན་ཅན་བླ་མ་རྣམས་ལ་གསོལ་བ་འདེབས། །དེ་ལྟར་
བདུད་རྩི་འབེབ་སྦྱང་དང་བཅས་གསོལ་བ་ཤུགས་དྲག་ཏུ་གདབ། ལོང་ཡོད་ཅིང་
༩
165

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཁ༽
སྤྲོ་ན་ཡོན་ཏན་གཞི་གྱུར་མ་འདོན། དེ་ནས་ཚོགས་ཞིང་རྣམས་རིམ་གྱིས་ཐུབ་པའི་
དབང་པོ་ལ་བསྡུས། ཐུབ་པའི་དབང་པོ་སྤྱི་བོའི་དྲིན་ཅན་རྩ་བའི་བླ་མ་ལ་ཐིམ་པས་
རང་གི་སྤྱི་བོར་བླ་མ་ཐུབ་དབང་རྡོ་རྗེ་འཆང་གི་རྣམ་པར་བཞུགས་པ་ལ་
དམིགས་
ནས། བླ་མ་ཐུབ་པའི་དབང་པོ་ལ་ཕྱག་འཚལ། །དངོས་བཤམས་ཡིད་སྤྲུལ་མཆོད་
ཚོགས་མ་ལུས་འབུལ། ། ནོངས་པ་ཀུན་བཤགས་དགེ་ལ་རྗེས་ཡི་རང༌། །ཟབ་རྒྱས་
ཆོས་འཁོར་བསྐོར་ཞིང་བརྟན་པར་བཞུགས། །དུས་གསུམ་རྣམ་དཀར་བྱང་ཆུབ་
ཆེན་པོར་བསྔོ། །ས་གཞི་སྤོས་ཀྱིས་བྱུགས་ཤིང་མེ་ཏོག་བཀྲམ། །རི་རབ་གླིང་བཞི་ཉི་
ཟླས་བརྒྱན་པ་འདི། །སངས་རྒྱས་ཞིང་དུ་དམིགས་ཏེ་དབུལ་བར་བགྱི། །འགྲོ་ཀུན་
རྣམ་དག་ཞིང་ལ་སྤྱོད་པར་ཤོག །དེ་ནས་ཕུར་ཚུགས་གསོལ་འདེབས་རྒྱས་པ་འམ།
བསྡུ་ན། སྐྱབས་གནས་ཀུན་འདུས་བླ་མ་ལྷག་པའི་ལྷ། །ཐུབ་དབང་རྡོ་རྗེ་འཆང་ལ་
གསོལ་བ་འདེབས། །བདག་དང་མ་སེམས་ཅན་ཐམས་ཅད་འཁོར་བར་སྐྱེས་ནས་ཡུན་
རིང་ལ་ཤུགས་དྲག་པའི་སྡུག་བསྔལ་སྣ་ཚོགས་ཤིག་མྱོང་བ་འདི། དགེ་བའི་བཤེས་
གཉེན་བསམ་སྦྱོར་གཉིས་ཀྱིས་ཚུལ་བཞིན་དུ་མ་བསྟེན་པས་ལན་པར་འདུག་པས།
ད་བདག་དང་མ་སེམས་ཅན་(༨ན)ཐམས་ཅད་ཀྱིས་དགེ་བའི་བཤེས་གཉེན་བསམ་
སྦྱོར་གཉིས་ཀྱི་སྒོ་ནས་ཚུལ་བཞིན་དུ་བསྟེན་ནུས་པར་བླ་མ་ལྷས་བྱིན་གྱིས་བརླབ་
ཏུ་གསོལ། ཞེས་བདུད་རྩི་འབེབ་སྦྱང་དང་བཅས་གསོལ་བ་ཤུགས་དྲག་ཏུ་གདབ།
གཉིས་པ་དངོས་གཞི་ལ་ལམ་གྱི་རྩ་བ་བཤེས་གཉེན་བསྟེན་པའི་ཚུལ་དང་།
བསྟེན་ནས་བློ་ཇི་ལྟར་སྦྱོང་བའི་ཚུལ་ལོ། །དང་པོ་ནི། སྤྱི་བོར་བླ་མ་ལྷ་སྒོམ་བཞིན་
པའི་ངང་ནས་འདི་ལྟར་བསམ་སྟེ། གནས་སྐབས་མཐར་ཐུག་ཡོན་ཏན་མ་ལུས་
པའི། །རྩ་བ་བླ་མ་ཡིན་ཞེས་རྒྱལ་བས་གསུངས། །དེ་ཕྱིར་མ་ནོར་ལམ་སྟོན་བླ་མ་
མཆོག །སྲོག་ལས་གཅེས་པར་ཚུལ་བཞིན་བསྟེན་པར་བྱ། །བཤེས་གཉེན་དམ་
{ZI< ¢€ ¢C8 *!8? _
པ་ཚུལ་བཞིན་ལེགས་བསྟེན་ན། །གནས་སྐབས་མཐར་ཐུག་འདོད་དོན་མ་ལུས་
པ། །འབད་པ་མེད་པར་མྱུར་དུ་འགྲུབ་བོ་ཞེས། །བསླུ་མེད་བདེན་པ་གསུང་བས་
166

བྱང་ཆུབ་ལམ་གྱི་རིམ་པའི་སྙིང་པོ་བསྡུས་པ་དངོས་གྲུབ་ཀུན་འབྱུང༌།
ཞལ་གྱིས་བཞེས། །ལམ་སྟོན་བཤེས་གཉེན་དམ་པར་སྨད་བྱས་ན། །མཚམས་
མེད་ལས་ཀྱང་རྣམ་སྨིན་ཆེས་འཇིགས་ཤིང༌། །རྒྱལ་བ་སྲས་བཅས་ཀུན་གྱིས་མི་
སྐྱོབ་པར། །ངེས་པར་དམྱལ་བར་ལྷུང་ཞེས་རྒྱལ་བས་གསུངས། །དམ་ཆོས་བདུད་
རྩིའི་བཀའ་དྲིན་སྩོལ་མཛད་པའི། །བདག་གི་དགེ་བའི་བཤེས་གཉེན་འདི་རྣམས་
ནི། །སྐུ་ཡི་རྣམ་པ་ཇི་ལྟར་སྣང་གྱུར་ཀྱང༌། །དོན་དུ་ཐུབ་དབང་རྡོ་རྗེ་འཆང་ཆེན་
ཉིད། །སྙིགས་དུས་སངས་རྒྱས་མཐོང་བའི་སྐལ་མེད་རྣམས། །གཟུང་ཕྱིར་